
Регистърът  съм правил с D-тригери 7474, а за суматор използвах 7483. Тактовият генератор може да бъде всякакъв, но аз бих предпочел да е с два чакащи мултивибратора от типа 74123.


На цифровия вход се прилага заданието Ако регистърът е празен, на изхода на суматора излиза същото число. При първият тактов импулс то се записва в регистъра и веднага се появява на втория вход на суматора. На изхода се получава сбора. При втория тактов импулс, сборът се записва в регистъра, а на изхода на суматора се появява утроеното число. Така със всеки тактов импулс числото в суматора се събира само със себе си до възникване на пренос. Именно преносът е изходния импулс.


Колкото е по-малко входното число, толкова по късно ще възникне преноса и толкова по-ниска ще бъде честотата на изходните импулси. 


Възниква проблем при големите числа, защото пренос може да възникне още на втория такт. За това трябва да се използва по-голяма разредност на суматора и регистъра. Например ако задаващото число е 8 бита, разредността трябва да бъде поне 12 бита, като старшите четири разреда на входа трябва твърдо да се нулират. Колкото са повече допълнителните разреди, толкова е по-малка методичната грешка, но толкова е по-малка и максималната честота.

Алгоритъмът се реализира идеално с микроконтролер!

